Femisto (peyk)

Femisto () və ya Yupiter XVIII — Yupiterin kiçik peyklərindən biri. 1975-ci ildə kəşf edilsə də, itmiş və 2000-ci ildə yenidən kəşf edilmişdir.

 Kəşf və adlandırma 

Femisto birinci dəfə 30 sentyabr 1975-ci ildəIAUC 2845: Probable New Satellite of Jupiter  1975 October 3 (discovery) Elizabet Romer və Çarlz Koval tərəfindən kəşf edilmiş və bu kəşf 3 oktyabrda açıqlanmışdır. Peyk ilk olaraq S/1975 J 1 adlandırılmışdır. Amma bu peykin ətraflı öyrənilməməsi səbəbi ilə peyk astronomların gözündən itmişdir.

1980-ci illərdə Femisto ancaq astronomiya kitablarının qeyd bölməsində yer alırdı. Daha sonra 2000-ci ildə bu peykə çox bənzər bir peyk Skott Steppard, Devid Cevit, Yevqen Maqner və Yanqa Fernandes tərəfindən kəşf edilmişdir. Bu peyk S/2000 J 1 adlandırılmışdır. Amma sonra bunun 1975-ci ildə kəşf edilən peyk olduğu təsdiqlənmişdir.IAUC 7525: S/1975 J 1 = S/2000 J 1  2000 November 25 (recovery) Bu müşahidə Bret Qledman, Con Keyvlaars, Cin-Mark Petit, Hanz Skul, Metyu Holmen, Brayan Marsden, Filip Nikolson və Cozef Borns tərəfindən aparılmış və bu haqda Kiçik Planet Mərkəzinə məlumat verilmişdir.MPEC 2000-Y16: S/1975 J 1 = S/2000 J 1, S/1999 J 1  2000 December 19 (recovery and ephemeris)

2002-ci ilin oktyabrında peykə yunan mifologiyasında Zevsin (Yupiterin) sevgilisi və yağış tanrısı İnaxın qızı Femistonun adı verilmişdir.IAUC 7998: Satellites of Jupiter  2002 October 22 (naming the moon)

 Xarakteristika 
Femistonun orbiti Yupiterin digər peyklərindəkindən fərqlidir. Femisto öz orbitində tək başına hərəkət edir. Peyk Yupiterin Qaliley peykləri ilə Himali peykləri arasında yerləşir.

Femistonun diametri cəmi 8 km-dir, albedosu isə 0.04-dür. Səth sahəsinin 200–380 km2 arasında olduğu güman olunur.

 İstinadlar 

 Xarici keçidlər 
 Devid Cevitin qeydləri
 Yupiterin peykləri

Kateqoriya:Yupiterin peykləri